AIŠKINAMASIS RAŠTAS

Dėl turto panaudos sutarčių pakeitimo ir nutraukimo šalių sutarimu

**1. Parengto tarybos sprendimo projekto tikslai ir uždaviniai**

VšĮ universalus daugiafunkcis centras „Kaimynystės namai“ (toliau – VšĮ) 2017 m. birželio 30 d. raštu Nr. S-19 „Dėl prašymo nutraukti Molėtų rajono savivaldybės turto panaudos sutartis ilgalaikiam turtui ir prašymo patikslinti turto panaudos sutartis“ informavo, kad nori nutraukti 2016 m. lapkričio 2 d. turto panaudos sutartį Nr. T41-5 dėl ilgalaikio materialiojo turto – mokyklinio autobuso FIAT DUCATO 1,9 TD, ir negyvenamųjų patalpų – ambulatorijos patalpų, esančių Molėtų r. sav., Balninkų sen., Balninkų mstl., Alaušų g. 19-4, panaudą, suteiktą pagal 2016 m. lapkričio 2 d. turto panaudos sutarties Nr. T6-16 1.2 punktą. Šiuo metu VšĮ nevykdo veiklos ambulatorijos patalpose, todėl minėtos patalpos tapo nereikalingomis. Mokyklinis autobusas visiškai nusidėvėjo ir VšĮ pateikė defektinį aktą, kuriame nurodyta, kad jis eksploatacijai netinkamas, kelia pavojų vaikų saugumui. Turtas pagal panaudos sutartis buvo perduotas 10 metų laikotarpiui. Atsižvelgus į VšĮ raštą, parengtas sprendimo projektas dėl minėto turto panaudos nutraukimo šalių susitarimu.

Parengto sprendimo projekto tikslas – nutraukti rašytiniu abiejų šalių sutarimu 2016 m. lapkričio 2 d. turto panaudos sutartį Nr. T41-5 ir pakeisti 2016 m. lapkričio 2 d. turto panaudos sutartį Nr. T6-16.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas, 18 straipsnio 1 dalis;

Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-40 „Dėl Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 21 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – VšĮ nenaudojamas turtas bus gražintas turto valdytojui ir, atsižvelgus į turto būklę, bus priimami kiti sprendimai.

Neigiamų pasekmių nenumatoma.

**4. Priemonės sprendimui įgyvendinti**

Bus parengti ir pasirašyti susitarimai bei turto perdavimo – priėmimo aktai.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija, VšĮ universalus daugiafunkcis centras „Kaimynystės namai“